hu hu hu hu hu hu hu hu hu hu hu cs hu es hu eo hu hu is hu de hu hu hu hu hu es hu hu hbs_lat hu hu et fr hu hu hu hu hu hu hu hu hu hu hu hu hu hu en hu hu hu fr hu cs hu hu hu hu pl hu hu en cs de hu hu de en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ru bg ca da de el es eu fa fi fr lt he id it it nl nb pl pt ru hbs_lat hbs_lat sv fy vi zh hu hu hu hu hu hu hu hu hu hu
VIII. Antiokhosz szeleukida uralkodó – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2020. november 25.
Ugrás a navigációhoz Ugrás a kereséshez
VIII. Antiokhosz pénzérméje. Az előlapon a király arcképe, a hátoldalon a Nikét tartó Zeusz látható. A király a görög feliraton Philométór (Anyaszerető) melléknéven szerepel.
Kr. e. 125 – Kr. e. 96
VI. Szeleukosz, IX. Antiokhosz
Kr. e. 96 nyara (45 évesen)
IX. Antiokhosz szeleukida uralkodó
VI. Antiokhosz szeleukida uralkodó
A Wikimédia Commons tartalmaz VIII. Antiokhosz témájú médiaállományokat.
VIII. Antiokhosz ezen későbbi pénzérméjén a hettiták Szandan istenségét ábrázolja, amint szarvas oroszlánján egy máglyában van, amelyen sas trónol.
VIII. Antiokhosz Grüposz (Avtιóxoς Γpuπός, Kr. e. 141 – Kr. e. 96 nyara) ókori hellenisztikus király, a Szeleukida Birodalom uralkodója (Kr. e. 125-től haláláig), II. Démétriosz Nikatór és Kleopátra Thea gyermeke volt. A Grüposz melléknév ábrázolásain is jól látható horgas orrára utal, de pénzein a Philométór (Anyaszerető) és az Epiphanész mellékneveket használta.
Antiokhosz II. Démétriosz kisebbik fia volt; amikor apját a bitorló II. Alexandrosz Zabinasz Kr. e. 125-ben megbuktatta, épp Athénban folytatott tanulmányokat. Édesanyja, Kleopátra Thea egyiptomi hercegnő azonban a birtokában maradt területek élén maga akarta gyakorolni a hatalmat, ezért a névleges királyi címmel meg nem elégedő bátyját, V. Szeleukoszt meggyilkoltatta, és hazahívta Antiokhoszt. Hazatérő fia szövetkezett VIII. Ptolemaiosz Phüszkónnal, a korábban Zabinaszt felléptető egyiptomi királlyal, akinek feleségül vette egyik lányát, Trüphainát. Ptolemaiosz segítségével Kr. e. 122-re sikerült leszámolnia a bitorlóval. A hatalomféltésből életére törő anyját is megmérgeztette Kr. e. 120-ban. Az elkövetkező néhány év nyugalmasan telt, ám Kr. e. 112-ben trónkövetelő lépett fel ellene IX. Antiokhosz Küzikénosz, VII. Antiokhosz Euergetész és Kleopatra egyik fia (azaz Grüposz fél- és unokatestvére) személyében. A trónkövetelő szép sikereket aratott az első évben, ám Kr. e. 111-ben a király visszaszerezte területeinek nagy részét. A fivérek végül abban állapodtak meg, hogy felosztják egymás között a Szíriára redukálódott birodalmat: a király Fönícia és Koilé-Szíria területét adta át riválisának.
A megegyezés egyik felet sem elégítette ki igazán, így aztán VIII. Antiokhosz Kr. e. 96-ban, bizonyos Hérakleón által történt meggyilkolásáig rendszeresen hadakoztak egymás ellen – eredménytelenül –, tovább züllesztve és gyengítve a királyságot. Halálával a háborúság nem szűnt meg: féltestvérének utódai, illetve az ő öt fia – VI. Szeleukosz Epiphanész, XI. Antiokhosz Epiphanész, I. Philipposz Philadelphosz, III. Démétriosz Eukairosz és XII. Antiokhosz Dionüszosz – a mintegy harminc évvel később bekövetkező végső bukásig harcolt a főhatalomért. Antiokhosz Grüposznak egy Laodiké nevű lánya is ismert, ő I. Mithradatész kommagénéi fejedelem felesége lett.
Kertész István: A hellénizmus. In: Görög történelem a kezdetektől Kr. e. 30-ig. Szerk.: Németh György. Budapest, Osiris, 2005. pp. 257-362
Dictionary of Greek and Roman Biography and Mythology. Szerk.: William Smith. Boston, C. Little & J. Brown, 1867.
Elérhető a Michigani Egyetem Könyvtárának honlapján: I. kötet (A–D); II. kötet (E–N); III. kötet (O–Z).
A Wikimédia Commons tartalmaz VIII. Antiokhosz szeleukida uralkodó témájú kategóriát.
Kr. e. 125 – Kr. e. 96
részben II. Alexandrosz Zabinasszal,
és IX. Antiokhosszal párhuzamosan
Sablon:Szeleukida uralkodók a polgárháborúban
Szeleukida királyok (Kr. e. 100 – Kr. e. 63)
Ókorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=VIII._Antiokhosz_szeleukida_uralkodó&oldid=23288426”
I. e. 141-ben született személyek
I. e. 96-ban elhunyt személyek
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. november 25., 14:28
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.